Suresh 112 Views
ఆసిస్‌పై భారత్‌-ఎ జట్టు పరాజయం
బిస్బేన్‌: చతుర్ముఖ ఎ సిరీస్‌లో భాగంగా ఆస్ట్రేలియా-ఎతో జరిగిన నాలుగు రోజుల మ్యాచ్‌లో భారత్‌-ఎ పరాజయం చెందింది. కాగా మనీష్‌ పాండే 76 బంతులు ఆడి 13 బౌండరీలు,1 సిక్సర్‌తో 77 పరుగులు చేసి హాఫ్‌ సెంచరీతో సత్తా చాటడంతో భారత్‌ తొలి ఇన్నింగ్స్‌లో 230 పరుగులు చేసింది.అనంతరం బ్యాటింగ్‌కు దిగిన ఆసీస్‌ 228 పరుగులకు ఆలౌటైంది.ఆ జట్టు కెప్టెన్‌ హాండ్‌ స్వాంబ్‌ 93 బంతులు ఆడి 15 బౌండరీలు,1 సిక్సర్‌తో 87 పరుగులు చేయగా జో బర్న్స్‌ 125 బంతులు ఆడి 11 బౌండరీలు 1 సిక్సర్‌తో 78 పరుగులు చేసి సత్తా చాటారు.కాగా రెండు పరుగుల ఆధిక్యంలో రెండవఇన్నింగ్స్‌ ప్రారంభించిన యువ భారత్‌కు సరైన ఆరంభం లభించ లేదు. కాగా భారీ స్కోర్‌ చేయడంలో బ్యాట్స్‌మెన్‌ విఫలమవడంతో 156 పరుగులకే కుప్పకూలింది.జయంత్‌ యాదవ్‌ 75 బంతులు ఆడి 8 బౌండరీలతో 46 పరుగులు చేశాడు.మూడవ రోజు వర్షం కారణంగా ఆట నిలిపి వేశారు.మైదానం తడిగా ఉండటంతో నాలుగవ రోజు ఆట ఆలస్యంగా ప్రారంభించారు.కాగా బరిలోకి దిగిన ఆసీస్‌ జట్టుకు చెందిన కామెరాన్‌ బెన్‌క్రాప్ట్‌ 151 బంతులు ఆడి 6 బౌండరీలతో 58 పరుగులు చేసి నాటౌట్‌గా నిలిచాడు.దీంతో మూడు వికెట్ల తేడాతో ఆసీస్‌ విజయం సాధించింది.టీమిండియా బౌలర్‌ శార్ధూల్‌ ఠాకూర్‌ 3-42తో ఆకట్టుకున్నాడు. ======= అక్మల్‌ ఫాం బాగున్నందునే జట్టులోకి: ఇంజుమామ్‌ కరాచీ: వికెట్‌ కీపర్‌ ఉమర్‌ అక్మల్‌ ప్రస్తుతం ఫాం బాగున్న కారణంగా మళ్లీ పాకిస్థాన్‌ టి20 జట్టులోకి తీసుకున్నామని చీఫ్‌ సెలక్టర్‌ ఇంజుమామ్‌ ఉల్‌ హక్‌ పేర్కొన్నాడు.దేశవాళీ టి20 చాంపియన్‌ షిప్‌లో దూసుకెళ్తున్న అక్మల్‌ త్వరలో పాక్‌-వెస్టిండీస్‌ మధ్య జరుగనున్న టి20 సిరీస్‌లో స్థానం సంపాదించుకున్నాడు. దేశవాళీ మ్యాచ్‌లలో ఫాంలోకి వచ్చాడని అతడిని జట్టులోకి తీసుకోవాలని పాక్‌ క్రికెట్‌ బోర్డు సూచన మేరకు సెలక్షన్‌ ప్యానల్‌ అక్మల్‌కు అవకాశం ఇచ్చింది.అయిదు నెలలు జాతీయ జట్టుకు దూరంగాఉండటం ఎంతో కష్టంగా ఉంటుందన్నాడు. వివాదాలు లేకుండా కెరీర్‌ కొనసాగించాలని భావిస్తున్నట్లు అక్మల్‌ పేర్కొ న్నాడు. జట్టులో పర్మినెంట్‌ ఆటగాడు కావడానికి తగిన ప్రదర్శన చేస్తానని తనతో చెప్పాడని ఇంజుమామ్‌ వివరించాడు.కాగా మరో వైపు ఫాంలేని కారణంగా షాహిద్‌ అఫ్రిది, ఓపెనర్‌ షెహజాద్‌ అహ్మద్‌లనుసెలక్టు చేయలేద న్నాడు. వారి పిట్‌నెస్‌పైకూడా విశ్వాసం లేదన్నాడు. టి20 సిరీస్‌ ప్రదర్శనతో వన్డే జట్టులోనూ స్థానం దక్కించుకుంటానని అక్మల్‌ ధీమా వ్యక్తం చేశాడు.కాగా మరోవైపు లాహోర్‌ వైట్స్‌ తరుపున ఉమర్‌ అక్మల్‌ 48 బంతుల్లో 115 పరుగులతో నాటౌట్‌గా నిలవడమే అతడి పునరాగమనానికి కారణమని ఇంజమామ్‌ వివరించాడు.